**Մարգարետ Թեոդորա Մեյեր** (անգլ.՝ Margaret Theodora Meyer, հայտնի է նաև որպես Մոդ Մեյեր, սեպտեմբեր 1862, Ստրաբան, County Tyrone, Իռլանդիա, Մեծ Բրիտանիայի և Իռլանդիայի միացյալ թագավորություն - հունվարի 27, 1924(1924-01-27), Լոնդոն, Միացյալ Թագավորություն), բրիտանացի մաթեմատիկոս։ Եղել է մաթեմատիկական ուսումնասիրությունների առաջին ղեկավարներից և Լոնդոնի մաթեմատիկական ընկերության առաջին անդամներից մեկը։ 1916 թվականին եղել է առաջին կինը, որն ընտրվել է Բրիտանական թագավորական աստղագիտական ընկերության անդամ։

Կենսագրություն
--------------

Մեյերը ծնվել է 1862 թվականին Իռլանդիայի Ստրաբան քաղաքում՝ պրեսբիտերական առաջնորդ Թեոդոր Ջոնահ Մեյերի և նրա կնոջ Ջեյն Էնի ընտանիքում։ Նրա ավագ եղբայրը՝ Սըր Ուիլյամ Սթիվենսոն Մեյերը, եղել է Հնդկաստանի առաջին բարձրագույն հանձնակատարը։ Մեյերն իր մանկության մեծ մասն անցկացրել է Իտալիայում։ Նա հաճախել է Հյուսիսային Լոնդոնի քոլեջի աղջիկների դպրոց, այնուհետև 1879 թվականին ընդունվել է Քեմբրիջի Գիրտոն քոլեջ, որը, 1882 թվականին ավարտելով, դարձել է մաթեմատիկայի 15-րդ «wrangler»-ը։ 1907 թվականին նա Դուբլինի Թրինիթի քոլեջից ստացել է մագիստրոսի աստիճան։

1882-1888 թթ. դասավանդել է Լոնդոնի Նոտինգ-Հիլ ավագ դպրոցում, այնուհետև Գիրտոն քոլեջում շուրջ 30 տարի եղել է մաթեմատիկայի դասախոս։ Առաջին համաշխարհային պատերազմի ժամանակ Մեյերը բրիտանական պատերազմական գրասենյակի համար զբաղվել է հաշվապահական աշխատանքով։ 1918 թվականին նա հրաժարվել է քոլեջի աշխատանքից և աշխատել Բրիտանիայի օդային նախարարության համար, որը զբաղվում էր օդանավերի նախագծման և շինարարության հարցերով։

Մեյերը հետաքրքրվում էր աստղագիտությամբ, քանի որ իր գիտական աստիճանն առնչվում էր մաթեմատիկական աստղագիտությանը։ Այդ թեմայով նա իրականացրել է մի շարք չհրապարակված աշխատանքներ։ 1916 թվականին Մեյերն առաջին կինն էր, որն ընտրվեց Բրիտանական թագավորական տիեզերական ընկերության կազմում։

Այլ գործունեություն
-------------------

Մեյերը փորագրել է և ուսանողներին սովորեցրել է փորագրել Գիրթոնի քոլեջի մատուռի խորանի կաղնու վահանակի վրա։ Նա սիրում էր լեռնագնացություն և եղել է Կանանց ալպինիստական ակումբի անդամ, ավելի ուշ՝ նախագահ։

Մահ
---

Մեյերը մահացել է 1924 թվականին, երբ հեծանվով ընթանալիս բախվել է ավտոբուսին։ Իր կտակում նա 2000 £sd է ժառանգել Գրիտոն քոլեջին՝ օգնելու մաթեմատիկայի բնագավառի կին ուսանողներին, լրացուցիչ 1000 £sd և մաթեմատիկական գրքերի հավաքածու։

Ծանոթագրություններ
------------------

1. 1 2  *English Wikipedia community* Wikipedia — 2001.
2. 1 2  Oxford Dictionary of National Biography / C. Matthew — Oxford: OUP, 2004.
3. ↑  *The Observatory: A monthly review of astronomy, Volumes 47-48*. Taylor and Francis. 1924. էջ 99.
4. ↑  «London Mathematical Society History». London Mathematical Society. Վերցված է 2012 թ․ հոկտեմբերի 24-ին.
5. 1 2 3 4  Creese, Mary R. S. (October 2009). «Meyer, Margaret Theodora (1862–1924)». *Oxford Dictionary of National Biography*. Oxford University Press. Վերցված է 2012 թ․ հոկտեմբերի 24-ին.
6. 1 2  «Re Margaret Theodora Meyer, Deceased» (PDF). *The London Gazette*. 1926 թ․ մայիսի 4. էջ 3054. Վերցված է 2012 թ․ նոյեմբերի 3-ին.
7. 1 2 3  Stephen, Barbara (2010 թ․ հունիսի 17). *Girton College 1869–1932*. Cambridge University Press. էջեր 186–187. ISBN 978-1-108-01531-8. Վերցված է 2012 թ․ հոկտեմբերի 19-ին.
8. ↑  «Ladies Alpine Club Archive». The Alpine Club. Արխիվացված է օրիգինալից 2012 թ․ օգոստոսի 29-ին. Վերցված է 2012 թ․ հոկտեմբերի 24-ին.
9. ↑  «Obituary Notices : Fellows : Meyer, Margaret Theodora». *Monthly Notices of the Royal Astronomical Society*. London: Royal Astronomical Society/Weldon & Wesley. **85**: 314–315. February 1925. Bibcode:1925MNRAS..85R.314.. doi:10.1093/mnras/85.4.314. provided by SAO/NASA Astrophysics Data System (ADS) and published at Digital Library for Physics and Astronomy operated by Smithsonian Astrophysical Observatory (SAO).